He Kaao no Puniakaia. 



ONUUPIA ka makuakane, o Halekou ka makuahine, o Puniakaia ke keiki, o Ka- 

 neohe ka aina; he mau alii na makua o Puniakaia, no Koolauloa, a me Koo- 

 laupoko. He kanaka maikai loa o Puniakaia ke nana aku, aohe puu, aohe kee, 

 he pali ke kua a me ke alo, pela na aoao. 



la Puniakaia e noho ana me knna mau makua, makemake iho la ia e hele i kahakai 

 e lawaia ai ; ia ia i hele ai me kona makuahine me Halekou i ka lawaia, loaa iho la he 

 ])auhuuhu ka ia. O keia ia i loaa, hanai iho la o Puniakaia ia ia i ka \va uuku, a hiki 

 i kona wa nui, a ua kapaia kona inoa o Uhumakaikai. Oia ka makua o na ia a pan loa. 

 Ma keia hanai ana a Puniakaia ia Uhumakaikai, a nui, alalia, hookuu hou ia i ka moana 

 e noho ai. 



A mahope, kukala ia na mea a i)au e hele i ka lawaia, a ma keia hele ana, o Pu- 

 niakaia kekahi i hele, a hiki lakou i kahi e lawaia ai, ilaila o Puniakaia i kahea ai ia 

 Uhumakaikai ; yienei ke kahea ana : 



E Uhumakaikai, 



E kolo mai, e kolo mai ; 



E kolokoki mai ; e kolokolo mai ; 



Eia au la o Puniakaia! 



O ka ia no a nui loa, 



A ku ka pilau i uka nei ! 



A ai ka puaa a haalele, 



Ai ka ilio a hoomaunauna. 



A hooki o Puniakaia i ke kahea ana i ka ia, ia wa o Uhumakaikai i a mai ai i na 

 ia a pau loa, mai lalo ka ia a luna o ka ilikai, o ia hele o ka ia a hiki i uka, a pae i kaha 

 one. Ia manawa na kanaka i ohi ai i ka ia a kopi, a haawi, a i)ela aku, o na kanaka a 

 pau loa mai ka lae o Makapuu a ka lae o Kaoio, ma Kualoa. Ma keia hele nui ana o 

 na kanaka e ohi i ka ia, aole i pau no ka nui loa, a haalele okoa lakou i ka ia, a ai ka 

 puaa me ka ilio. 



A ma keia lawaia ana, ua kui aku la ke kaulana a lohe o Kaalaea, he wahine 

 maikai loa ia, aole ona lua ma Koolau a ])uni, ua like laua me Puniakaia, ke nana aku. 



(155) 



